GRADSKO KAZALIŠTE MLADIH, SPLIT

Trg Republike 1

**Z A P I S N I K**

tridesettreće sjednice Kazališnog vijeća GKM-a

Sjednica Kazališnog vijeća GKM-a održana je 29. prosinca 2020. u Baletnoj dvorani s početkom u 10:00 sati

Prisutni:

1. Vinko Mihanović, potpredsjednik Vijeća
2. Vanda Schlenz, članica Vijeća
3. Dražen Nikolić, član Vijeća
4. Siniša Novković, član Vijeća
5. Ivo Perkušić, ravnatelj
6. Mirza Banović, voditeljica računovodstva
7. Irena Bitanga, tajnik, zapisničar

**DNEVNI RED**

1. Usvajanje zapisnika tridesetdruge sjednice Kazališnog vijeća
2. Prijedlog izmjena Financijskog plana za 2020.
3. Prijedlog izmjena Programa rada za 2021.
4. Donošenje novog Pravilnika o upravljanju dokumentarnim gradivom u Gradskom kazalištu mladih s Posebnim popisom dokumentarnog gradiva s rokovima čuvanja
5. Izmjena Pravilnika o provedbi postupaka jednostavne nabave
6. Usvajanje Druge dopune Plana nabave za 2020.
7. Davanje suglasnosti Ravnatelju za raspolaganje sredstvima u vrijednosti iznad 70.000,00 kn za nabavu radova na rekonstrukciji ureda voditelja tehnike
8. Razno

Članovima Vijeća ranije su uručeni materijali za sjednicu i prijedlog dnevnog reda sjednice.

Prije početka sjednice, Potpredsjednik Vijeća utvrđuje postojanje kvoruma.

**Točka 1.**

Jednoglasnom odlukom Kazališno vijeće usvojilo je zapisnik prethodne sjednice.

**Točka 2.**

Mirza Banović obrazložila je prisutnima razloge izmjene Financijskog plana za 2020. godinu. Najvećim dijelom izmjene su rezultat činjenice da je Grad Split odobrio Kazalištu s konta kapitalnih investicija iznos od cca 195.000,00 kn za sanaciju sanitarnih čvorova te rekonstrukciju uredskog prostora, koja sredstva nisu bila predviđena prvotnim planom (radi se o hitnim intervencijama za kojima se ukazala potreba u ovoj godini). Budući da je rebalans Proračuna Grada izvršen u lipnju, dodijeljeni iznos ne možemo u ovom trenutku uvrstiti u Riznicu, ali smo dužni evidentirati nastalu obvezu kao rashod, dok je malo vjerojatno da će do kraja godine taj iznos biti uprihođen. Gđa Banović također je analizirala i ostale promjene Financijskog plana po kontima i izvorima. Značajnije odstupanje u odnosu na planirano primjetno je kod usluga promidžbe. Povećanje troška promidžbe Ravnatelj objašnjava činjenicom kako u redovnoj situaciji, kada gro publike čine školska djeca koja dolaze u organiziranim posjetima, nema tolike potrebe za reklamiranjem programa Kazališta. Budući da je u ovoj godini izostala naša uobičajena publika, bilo je potrebno pojačanom promidžbenom djelatnošću doprijeti do publike.

Ravnatelj navodi kako su svima poznate objektivne okolnosti protekle godine dovele do smanjenja prihoda. Kazalište je nakon *lock downa* nastavilo s radom, no ideja o kontinuitetu programa nije se poklopila sa stvarnim potrebama i troškovima rada. Programski okvir (koji predviđa tri premijere) nije se mijenjao i Kazalište je ispunilo svoju obvezu. Programski troškovi su ostvareni uz minimalne prihode, no to je situacija koja je karakteristična za sva kazališta u državi i iako smo nastojali racionalizirati troškove u što većoj mjeri, nažalost jasno je da se negativan financijski rezultat neće moći izbjeći.

Članovi Vijeća nisu imali primjedbi ni daljnjih pitanja vezano predložene izmjene Financijskog plana za 2020. te je prijedlog stavljen na glasanje.

Članovi Vijeća jednoglasno su usvojili izmjene Financijskog plana Gradskog kazališta mladih za 2020. godinu (**Odluka 1/XXXIII).**

**Točka 3.**

Ravnatelj je članovima Vijeća obrazložio potrebu izmjene Programa rada Kazališta za 2021. Naime, usvojenim programom predviđeno je premijerno izvođenje naslova *7 godina/2555 dana* u ožujku sljedeće godine. Kako se u pregovorima s vlasnicima autorskih prava na tekst nije postigao konsenzus, odustalo se planiranog naslova te će umjesto istog biti postavljena adaptacija Čehovljevih jednočinki *Medvjed* i *Prosidba,* pod naslovom *Pare i osjećaji*. Autorski tim premijernog naslova ostaje nepromijenjen.

Članovi Vijeća nisu imali primjedbi na predloženu izmjenu Programa rada Gradskog kazališta mladih za 2021. te je prijedlog stavljen na glasanje.

Članovi Vijeća jednoglasno su usvojili izmjenu Programa rada Gradskog kazališta mladih za 2021. **(Odluka 2/XXXIII).**

**Točka 4.**

Irena Bitanga prisutnima je obrazložila razloge donošenja novog Pravilnika o upravljanju dokumentarnim gradivom s Posebnim popisom dokumentarnog gradiva s rokovima čuvanja. U podlozi ovih akata su novi Zakon o arhivskom gradivu i arhivima kao i Pravilnik o upravljanju dokumentarnim gradivom izvan arhiva.

Članovi Vijeća nisu imali primjedbi na prijedloge akata te su isti stavljeni na glasanje.

Članovi Vijeća jednoglasno donose Pravilnik o upravljanju dokumentarnim gradivom u Gradskom kazalištu mladih kao i Poseban popis dokumentarnog gradiva s rokovima čuvanja.

Pravilnik i Poseban popis uputit će se Državnom arhivu u Splitu na davanje suglasnosti, odnosno odobrenje.

**(Odluka 3/XXXIII).**

**Točka 5.**

Irena Bitanga obrazložila je prisutnima potrebu izmjene članka 9. Pravilnika o provedbi postupaka jednostavne nabave.

Članovi Vijeća nisu imali primjedbi na prijedlog Pravilnika o izmjeni Pravilnika o provedbi postupaka jednostavne nabave te je isti stavljen na glasanje.

Članovi Vijeća jednoglasno donose Pravilnik o izmjeni Pravilnika o provedbi postupaka jednostavne nabave **(Odluka 4/XXXIII).**

**Točka 6.**

S obzirom da su Kazalištu od strane Osnivača dodijeljena financijska sredstva za nabavu radova na rekonstrukciji ureda voditelja tehnike, ista je sredstva i postupak nabave trebalo uvrstiti u Plan nabave za 2020.

Članovi Vijeća nakon glasanja jednoglasno usvajaju Drugu dopunu Plana nabave za 2020. godinu **(Odluka 5/XXXIII).**

**Točka 7.**

S obzirom na odredbe Statuta Kazališta kojima je određeno da ravnatelj samostalno može raspolagati sredstvima Kazališta čija pojedinačna vrijednost iznosi do 70.000,00 kn bez PDV-a, a preko te vrijednosti do 200.000,00 kn bez PDV-a samo uz suglasnost Kazališnog vijeća, za nabavku radova na rekonstrukciji ureda voditelja tehnike u planiranom iznosu od 88.000,00 kn bez PDV-a, u postupku nabave 03/20 zatražena je suglasnost članova Kazališnog vijeća te je isti jednoglasno daju **(Odluka 6/XXXIII).**

**Točka 8.**

Pod točkom Razno nije bilo tema za raspravu.

Sjednica dovršena u 11,00 sati.

Vinko Mihanović, potpredsjednik Vijeća \_\_\_\_\_\_\_\_\_\_\_\_\_\_\_\_\_\_\_\_\_\_

Irena Bitanga, zapisničar \_\_\_\_\_\_\_\_\_\_\_\_\_\_\_\_\_\_\_\_\_\_

Klasa: 612-03/20-01/227

Urbroj: 2181-110-01-00/1

Split, 29. prosinca 2020.